CELEX: 52011SC1363
Language: lt
Date: 2011-11-17
Title: Pasiūlymas TARYBOS SPRENDIMAS dėl pozicijos, kurios Europos Sąjunga turi laikytis EEE jungtiniame komitetedėl jungtinės darbo grupės, kuri stebės, kaip įgyvendinamas EEE susitarimo 10 protokolo dėl tikrinimų ir formalumų gabenant prekes supaprastinimo IIa skyrius, sukūrimo ir jos darbo tvarkos taisyklių nustatymo

EUROPOS KOMISIJA

                                                 Briuselis, 2011.11.17
                                                 SEK(2011) 1363 galutinis

                                                 2011/0338 (NLE)

                                    Pasiūlymas

                            TARYBOS SPRENDIMAS

    dėl pozicijos, kurios Europos Sąjunga turi laikytis EEE jungtiniame komitete
     dėl jungtinės darbo grupės, kuri stebės, kaip įgyvendinamas EEE susitarimo
10 protokolo dėl tikrinimų ir formalumų gabenant prekes supaprastinimo IIa skyrius,
                   sukūrimo ir jos darbo tvarkos taisyklių nustatymo
 ---pagebreak---                           AIŠKINAMASIS MEMORANDUMAS

     1.   PASIŪLYMO APLINKYBĖS

          Tam, kad būtų užtikrintas būtinas vidaus rinkos teisinis saugumas ir vientisumas,
          EEE jungtinis komitetas turi įtraukti į EEE susitarimą visus susijusius Bendrijos
          teisės aktus kuo greičiau po jų priėmimo.

     2.   KONSULTACIJŲ SU SUINTERESUOTOSIOMIS ŠALIMIS IR POVEIKIO
          VERTINIMO REZULTATAI

          EEE jungtinio komiteto sprendimo projektu (pridedamu prie siūlomo Tarybos
          sprendimo) siekiama sukurti jungtinę darbo grupę, kuri stebės, kaip įgyvendinamas
          EEE susitarimo 10 protokolo dėl tikrinimų ir formalumų gabenant prekes
          supaprastinimo IIa skyrius, ir nustatyti jos darbo tvarkos taisykles.

     3.   TEISINIAI PASIŪLYMO ASPEKTAI

          Tarybos reglamento (EB) Nr. 2894/94 dėl EEE susitarimo įgyvendinimo tvarkos
          1 straipsnio 3 dalyje numatyta, kad Taryba, remdamasi Komisijos pasiūlymu, nustato
          Sąjungos vardu priimtiną poziciją dėl tokių sprendimų.

          Komisija teikia EEE jungtinio komiteto sprendimo projektą, kad Taryba jį priimtų
          kaip Sąjungos poziciją. Komisija tikisi galėsianti pateikti ją EEE jungtiniame
          komitete artimiausiu metu.

LT                                            2                                                LT
 ---pagebreak---                                                                 2011/0338 (NLE)

                                                 Pasiūlymas

                                            TARYBOS SPRENDIMAS

             dėl pozicijos, kurios Europos Sąjunga turi laikytis EEE jungtiniame komitete
              dėl jungtinės darbo grupės, kuri stebės, kaip įgyvendinamas EEE susitarimo
         10 protokolo dėl tikrinimų ir formalumų gabenant prekes supaprastinimo IIa skyrius,
                            sukūrimo ir jos darbo tvarkos taisyklių nustatymo

     EUROPOS SĄJUNGOS TARYBA,

     atsižvelgdama į Sutartį dėl Europos Sąjungos veikimo, ypač į jos 114 straipsnį, 207 straipsnio
     2 dalį ir 218 straipsnio 9 dalį,

     atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos
     ekonominės erdvės susitarimo įgyvendinimo tvarkos1, ypač į jo 1 straipsnio 3 dalį,

     atsižvelgdama į Europos Komisijos pasiūlymą,

     kadangi:

     (1)      2009 m. birželio 30 d. EEE jungtinio komiteto sprendimu Nr. 76/20092 iš dalies
              pakeistas Susitarimo 10 protokolas – įterptas naujas IIa skyrius dėl muitinių saugumo
              priemonių;

     (2)      10 protokolo 9b straipsnyje numatyta, kad susitariančiosioms šalims vykdant dvišalę
              prekybą muitinės įgyvendinamos saugumo priemonės netaikomos, jeigu atitinkamose
              jų teritorijose užtikrinamas tinkamas muitinių saugumo lygis;

     (3)      10 protokolo 9f straipsnyje numatyta, kad EEE jungtinis komitetas nustato taisykles,
              kurių laikydamosi susitariančiosios šalys užtikrina 10 protokolo IIa skyriaus
              įgyvendinimo priežiūrą ir tikrina, ar laikomasi 10 protokolo IIa skyriaus ir I bei II
              priedų nuostatų,

     PRIĖMĖ ŠĮ SPRENDIMĄ:

                                                 1 straipsnis

     Pozicija, kurios Europos Sąjunga turi laikytis EEE jungtiniame komitete dėl siūlomo
     jungtinės darbo grupės, kuri stebės, kaip įgyvendinamas EEE susitarimo 10 protokolo dėl
     tikrinimų ir formalumų gabenant prekes supaprastinimo IIa skyrius, sukūrimo ir jos darbo

     1
              OL L 305, 1994 11 30, p. 6.
     2
              OL L 232, 2009 9 3, p. 40.

LT                                                    3                                               LT
 ---pagebreak---      tvarkos taisyklių nustatymo, grindžiama prie šio sprendimo pridedamu EEE jungtinio
     komiteto sprendimo projektu.

                                              2 straipsnis

     Šis sprendimas įsigalioja jo priėmimo dieną.

     Priimta

                                                Tarybos vardu
                                                Pirmininkas

LT                                                  4                                     LT
 ---pagebreak---                                                   PRIEDAS

                                                   Projektas

                            EEE JUNGTINIO KOMITETO SPRENDIMAS
                                            Nr.

              dėl jungtinės darbo grupės, kuri stebės, kaip įgyvendinamas EEE susitarimo
         10 protokolo dėl tikrinimų ir formalumų gabenant prekes supaprastinimo IIa skyrius,
                           sukūrimo ir jos darbo tvarkos taisyklių nustatymo

     EEE JUNGTINIS KOMITETAS,

     atsižvelgdamas į Europos ekonominės erdvės susitarimą (toliau – Susitarimas) su pakeitimais,
     padarytais Europos ekonominės erdvės susitarimą patikslinančiu protokolu, ypač į jo
     92 straipsnį ir 94 straipsnio 3 dalį ir Susitarimo 10 protokolo 9f straipsnio 1 dalį,

     kadangi:

     (1)        2009 m. birželio 30 d. EEE jungtinio komiteto sprendimu Nr. 76/20093 iš dalies
                pakeistas Susitarimo 10 protokolas – įterptas naujas IIa skyrius dėl muitinių saugumo
                priemonių;

     (2)        10 protokolo 9b straipsnyje nustatyta, kad susitariančiosioms šalims vykdant dvišalę
                prekybą muitinės įgyvendinamos saugumo priemonės netaikomos, jeigu
                atitinkamose jų teritorijose užtikrinamas tinkamas muitinių saugumo lygis;

     (3)        10 protokolo 9f straipsnyje nustatyta, kad EEE jungtinis komitetas nustato taisykles,
                kurių laikydamosi susitariančiosios šalys užtikrina 10 protokolo IIa skyriaus
                įgyvendinimo priežiūrą ir tikrina, ar laikomasi 10 protokolo IIa skyriaus ir I bei II
                priedų nuostatų,

     PRIĖMĖ ŠĮ SPRENDIMĄ:

                                                  1 straipsnis

     1.         Įkuriama Muitinės įgyvendinamų saugumo priemonių jungtinė darbo grupė (toliau –
                darbo grupė), kad užtikrintų EEE susitarimo 10 protokolo IIa skyriuje nustatytų
                nuostatų dėl muitinės saugumo įgyvendinimo stebėjimą ir tikrintų, ar laikomasi to
                protokolo IIa skyriaus ir I bei II priedų nuostatų.

     2.         Darbo grupė veikia pagal šio sprendimo priede nustatytas darbo tvarkos taisykles.

     3.         Darbo grupė atskaitinga Pirmajam už laisvą prekių judėjimą atsakingam jungtiniam
                pakomitečiui, kaip nurodyta EEE jungtinio komiteto darbo tvarkos taisyklių4
                15 straipsnio 1 dalies a punkte.

     3
              OL L 232, 2009 9 3, p. 40.
     4
              1994 m. vasario 8 d. EEE jungtinio komiteto sprendimas Nr. 1/94, patvirtinantis EEE jungtinio
              komiteto darbo tvarkos taisykles, OL L 85, 1994 3 30, p. 60.

LT                                                     5                                                      LT
 ---pagebreak---                                                     2 straipsnis

     Šis sprendimas įsigalioja [...], jei EEE jungtiniam komitetui pateikti visi pranešimai pagal
     Susitarimo 103 straipsnio 1 dalį∗.

                                                    3 straipsnis

     Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

     Priimta Briuselyje

            EEE jungtinio komiteto vardu

            Pirmininkas

            EEE jungtinio komiteto
            sekretoriai

     ∗
            [Konstitucinių reikalavimų nenurodyta.] [Konstituciniai reikalavimai nurodyti.]

LT                                                        6                                         LT
 ---pagebreak---                              EEE jungtinio komiteto sprendimo Nr. […]

                                               PRIEDAS

          MUITINĖS ĮGYVENDINAMŲ SAUGUMO PRIEMONIŲ JUNGTINĖS DARBO GRUPĖS
                             DARBO TVARKOS TAISYKLĖS

                                              1 straipsnis

                                                Sudėtis

     Darbo grupę sudaro Europos Sąjungos atstovai, ELPA valstybių atstovai ir prireikus Europos
     Sąjungos valstybių narių muitinių administracijų ekspertai.

                                              2 straipsnis

                                              Uždaviniai

     1.       Darbo grupė vertina susitariančiųjų šalių teisės aktuose nustatytų muitinės
              įgyvendinamų saugumo priemonių lygiavertiškumą. Visų pirma darbo grupė stebi,
              kaip įgyvendinami teisės aktai dėl išankstinės įvežimo ir išvežimo informacijos, su
              saugumu susijusių muitinių tikrinimų ir rizikos valdymo, taip pat teisės aktai, susiję
              su įgaliotaisiais ekonominių operacijų vykdytojais. Darbo grupė taip pat keičiasi
              informacija apie susijusių teisės aktų pakeitimus.

     2.       Darbo grupė aptaria būtinus techninius 10 protokolo IIa skyriaus pakeitimus.

     3.       Susitariančiosios šalies prašymu darbo grupė surengia ekspertų grupės posėdį
              konkrečiam klausimui aptarti. Darbo grupė taip pat peržiūri susitariančiųjų šalių
              administracines procedūras. Tam, kad atliktų tokią peržiūrą, darbo grupė gali sutarti
              surengti patikrinimus vietoje.

     4.       Susitariančiosios šalies prašymu darbo grupė nagrinėja bet kurį klausimą, kuris, jos
              manymu, susijęs su 10 protokolo IIa skyriuje nustatytų muitinės įgyvendinamų
              saugumo priemonių įgyvendinimu.

                                              3 straipsnis

                                           Pirmininkavimas

     Darbo grupės posėdžiams kas šešis mėnesius pakaitomis pirmininkauja Europos Sąjungos
     atstovas ir vienos iš ELPA valstybių, kurioms taikomas 10 protokolo IIa skyrius, atstovas.

                                              4 straipsnis

                                               Posėdžiai

LT                                                 7                                                   LT
 ---pagebreak---      1.      Darbo grupė posėdžiauja reguliariai, ne rečiau negu kartą per metus.

     2.      Posėdžiai rengiami Briuselyje ar bet kurioje kitoje vietoje, kurią pasirenka darbo
             grupės pirmininkas.

     3.      Darbo grupės posėdžius šaukia pirmininkas. 1 straipsnyje nurodytiems dalyviams
             kvietimai į posėdžius išsiunčiami ne vėliau kaip likus 10 darbo dienų iki posėdžio.
             Skubos atveju kvietimus galima išsiųsti vėliau.

     4.      Darbo grupės darbo kalba yra anglų kalba.

     5.      Posėdžiai nėra atviri, nebent būtų susitarta kitaip.

                                               5 straipsnis

                                              Darbotvarkė

     1.      Pirmininkas rengia kiekvieno posėdžio darbotvarkės projektą. 1 straipsnyje
             nurodytiems dalyviams darbotvarkės projektas išsiunčiamas ne vėliau kaip likus
             10 darbo dienų iki posėdžio.

     2.      Susitariančiosios šalys raštu kreipdamosi į pirmininką arba posėdžio dieną iki
             patvirtinant darbotvarkę gali prašyti, kad į ją būtų įtrauktas tam tikras punktas.

                                               6 straipsnis

                                               Protokolas

     1.      Pirmininkas atsakingas už kiekvieno darbo grupės posėdžio protokolo parengimą.
             Protokole nurodomos su kiekvienu darbotvarkės punktu susijusios rekomendacijos ir
             (arba) darbo grupės išvados.

     2.      Protokolo projektas išplatinamas susitariančiosioms šalims ir patvirtinamas per
             20 darbo dienų po posėdžio.

                                               7 straipsnis

                                                 Išlaidos

     Susitariančiųjų šalių atstovai ir Europos Sąjungos muitinių administracijų ekspertai padengia
     visas išlaidas, kurias patiria dalyvaudami darbo grupės posėdžiuose.

LT                                                  8                                                LT